
VIEŠOSIOS ĮSTAIGOS UKMERGĖS LIGONINĖS
DUOMENŲ IR DOKUMENTŲ saugojimo POLITIKA
SĄVOKOS
	Atsakingas asmuo
	reiškia asmenį, kuris dėl jam priskirtų darbo funkcijų ar sutartinių įsipareigojimų yra atsakingas už duomenų ir dokumentų saugojimo terminų laikymąsi.

	BDAR
	reiškia 2016 m. balandžio 27 d. Europos Parlamento ir Tarybos reglamentą (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas).

	Ligoninė
	[bookmark: _Hlk51503474]reiškia Viešąją įstaigą Ukmergės ligoninė, juridinio asmens kodas: 182935350, adresas: Vytauto g. 105, LT-20184 Ukmergė, Lietuvos Respublika, įregistruotą Lietuvos Respublikos juridinių asmenų registre.

	Politika
	reiškia šią Duomenų ir dokumentų saugojimo politiką.

	Rodyklė
	reiškia Bendrųjų dokumentų saugojimo terminų rodyklę, patvirtintą Lietuvos vyriausiojo archyvaro 2011 m. kovo 9 d. įsakymu Nr. V-100 „Dėl Bendrųjų dokumentų saugojimo terminų rodyklės patvirtinimo“.


BENDROSIOS NUOSTATOS
1. [bookmark: _Hlk6402990]Ši Duomenų ir dokumentų saugojimo politika (toliau – Politika) nustato Ligoninės valdomų asmens duomenų (Ligoninės darbuotojų, Ligoninės pacientų, Ligoninės kontrahentų (jei tai juridiniai asmenys – šių asmenų atstovų ar darbuotojų) bei Ligoninės dokumentų saugojimo terminus ir pagrindinius tokio saugojimo principus. 
1. Ši Politika reglamentuoja Ligoninės valdomų asmens duomenų saugojimą, kai tokie asmens duomenys yra saugomi ar kitaip tvarkomi įvairiose informacinėse sistemose, kompiuterinėse programose ir (ar) įrenginiuose.
1. Ši Politika taip pat reglamentuoja dokumentų, kuriuose yra asmens duomenų, saugojimo principus ir pagrindinius saugojimo terminus. Visi dokumentai privalo būti saugomi remiantis Rodykle bei kitais taikytinais teisės aktais.
1. Ligoninė, saugodama ar kitaip tvarkydama asmens duomenis, vadovaujasi BDAR, Lietuvos Respublikos darbo kodeksu, Lietuvos Respublikos asmens duomenų teisinės apsaugos įstatymu, Lietuvos Respublikos sveikatos apsaugos ministro patvirtintais ir kitais teisės aktais, reglamentuojančiais asmens duomenų saugojimą, bei Ligoninės vidaus dokumentais ir lokaliniais teisės aktais.
1. Politikos nuostatos nėra taikomos asmens duomenims, kuriuos Ligoninė tvarko kaip duomenų tvarkytoja. Kaip duomenų tvarkytoja Ligoninė asmens duomenis tvarko vadovaudamasi atitinkamo duomenų valdytojo nurodymais.
1. Politikoje vartojamos sąvokos suprantamos taip, kaip jos apibrėžtos BDAR ir kituose teisės aktuose, nebent šioje Politikoje būtų nurodyta kitaip. 
1. [bookmark: _Hlk51504398]Ligoninėje kiekvienais metais yra tvirtinamas dokumentacijos  planas, kuriame nurodyti dokumentų (bylų) saugojimo terminai ir už bylos sudarymą atsakingi darbuotojai.   
1. Esant prieštaravimų ar neatitikimų tarp šios Politikos nuostatų ir kitų Ligoninės vidaus dokumentų ar lokalinių teisės aktų nuostatų asmens duomenų apsaugos srityje, yra taikomos šios Politikos nuostatos.
ASMENS DUOMENŲ IR DOKUMENTŲ SAUGOJIMO PRINCIPAI
1. Ligoninė saugo asmens duomenis ir dokumentus vadovaudamiesi šiais pagrindiniais principais:
8. Asmens duomenys bei dokumentai, kuriuose yra asmens duomenų, saugomi ne ilgiau, negu to reikalauja duomenų tvarkymo tikslai. Kai asmens duomenys nebereikalingi jų tvarkymo tikslams, jie turi būti sunaikinami, išskyrus tuos, kurie teisės aktų nustatytais atvejais turi būti būti saugomi ilgesnį laiką.
8. Asmens duomenys bei dokumentai, kuriuose yra asmens duomenų, turi būti saugomi tokia forma, kad duomenų subjektų tapatybę būtų galima nustatyti ne ilgiau, negu to reikalauja tikslai, dėl kurių šie duomenys buvo surinkti ir tvarkomi.
8. Visi dokumentai, kuriuose nėra asmens duomenų, saugomi teisės aktų arba Ligoninės nustatytus terminus, atitinkančius Ligoninės interesus ir veiklą.
ASMENS DUOMENŲ IR DOKUMENTŲ saugojimo terminai
1. Ligoninė taiko skirtingus asmens duomenų ir dokumentų saugojimo terminus priklausomai nuo tvarkomų asmens duomenų kategorijų, dokumentų pobūdžio, taip pat priklausomai nuo teisės aktų reikalavimų bei kitų aplinkybių, kurios gali turėti įtakos asmens duomenų saugojimo terminams.
1. Ligoninės asmens duomenų ir dokumentų saugojimo terminus numato Ligoninės patvirtintas dokumentacijos planas. Saugodama asmens duomenis ir dokumentus, Ligoninė taip pat vadovaujasi dokumentacijos planu ir kituose taikytinuose teisės aktuose bei Ligoninės vidaus dokumentuose ir lokaliniuose teisės aktuose nustatytais asmens duomenų ir dokumentų saugojimo terminais.
1. Ligoninės dokumentacijos planas tvirtinamas kiekvienais kalendoriniais metais. Bylų saugojimo terminai nurodyti vadovaujantis Lietuvos Respublikos dokumentų ir archyvo įstatyme, Lietuvos vyriausiojo archyvaro 2011 m. kovo 9 d. įsakyme Nr. V-100, Lietuvos Respublikos sveikatos apsaugos ministro 1999 m. lapkričio 29 d. įsakyme Nr. 515.  
Asmens duomenų IR DOKUMENTŲ naikinimo tvarka
1. Suėjus asmens duomenų saugojimo terminui, tokie asmens duomenys ir (arba) dokumentai, kuriuose yra asmens duomenų, yra sunaikinami arba nuasmeninami panaikinant galimybę nustatyti asmens tapatybę, nebent teisės aktai įpareigotų Ligoninę tokius duomenis saugoti ilgesnį laiką. 
1. Esant teisės aktuose numatytiems pagrindams, dokumentai, kuriuose yra asmens duomenų, pasibaigus jų saugojimo terminui gali būti perduodami tolesniam saugojimui dokumentų saugojimo paslaugas teikiantiems asmenims, kaip tai numatyta Lietuvos Respublikos dokumentų ir archyvų įstatyme. Pasibaigus šiam terminui, dokumentai turi būti sunaikinami.
1. Jeigu asmens duomenys naudojami kaip įrodymai civilinėje, administracinėje ar baudžiamojoje byloje, arba asmens duomenys perduodami teisėsaugos institucijoms atitinkamam tyrimui, patikrinimui atlikti arba kitais įstatymų nustatytais atvejais, asmens duomenys gali būti saugomi tiek, kiek reikalinga šiems duomenų tvarkymo tikslams, ir sunaikinami nedelsiant, kai tampa nebereikalingi.
ATSAKINGŲ ASMENŲ pareigos ir PolITIKOS įgyvendinimas
1. Ligoninės asmens duomenų ir dokumentų saugojimą organizuoja, užtikrina ir vykdo Atsakingi asmenys.
1. [bookmark: _Hlk6403718]Tvarkydami asmens duomenis, visi Ligoninės įgalioti asmenys privalo laikytis šios Politikos bei vadovautis joje išdėstytais principais ir reikalavimais, įskaitant asmens duomenų ir dokumentų saugojimo terminus, bei užtikrinti, kad asmens duomenys būtų sunaikinami suėjus jų saugojimo terminams šioje Politikoje nustatyta tvarka.
BAIGIAMOSIOS NUOSTATOS
1. Ši Politika yra peržiūrima pasikeitus asmens duomenų ar dokumentų saugojimo aplinkybėms ar teisės aktų reikalavimams, ir prireikus atitinkamai atnaujinama.

